 Crima din farfurie Proba de violenta hermeneutica Paul-Gabriel Sandu Conference held on June 3, 2012 at the National Colloquium Gustul pentru Filosofie organized by lect Dr Sebastian Grama and held at the Philosophy Department, University of Bucharest Moto: "De la o vârsta frageda, am renuntat la carne, si va veni o zi când oamenii ca mine vor judeca uciderea oricarui animal la fel ca uciderea unui om" (Leonardo da Vinci) "Atâta timp cât vor exista abatoare, vor exista razboaie" (Lev Tolstoi) I "Apoi a mai nascut pe Abel, fratele lui Cain Abel a fost pastor de oi, iar Cain lucrator de pamânt 3 Dar dupa un timp, Cain a adus jertfa lui Dumnezeu din roadele pamântului 4 Si a adus si Abel din cele întâi-nascute ale oilor sale si din grasimea lor Si a cautat Domnul spre Abel si spre darurile lui, 5 Iar spre Cain si spre darurile lui n-a cautat Si s-a întristat Cain tare si fata lui era posomorâta [ ] 8 Dupa aceea Cain a zis catre Abel, fratele sau: "Sa iesim la câmp!" Iar când erau ei în câmpie, Cain s-a aruncat asupra lui Abel, fratele sau, si l-a omorât" (Geneza 4, 5-8) De prima data când am citit acest fragment, mi s-au parut stranii si de neînteles aceste acte de jertfa aduse lui Dumnezeu din cele create de el câteva pagini mai înainte; de ce uciderea oilor si arderea grânelor era singurul fel în care i se puteau aduce daruri lui Dumnezeu si de ce avea Dumnezeu nevoie de astfel de daruri Înca mai stranie si mai de neînteles mi s-a parut alegerea lui Dumnezeu de a se bucura de jertfa unuia si de jertfa celuilalt nu În fond, el fusese, în aceeasi masura, creatorul lor N-am reusit sa înteleg de ce "a cautat domnul spre Abel si spre darurile lui, iar spre Cain n-a cautat" Toata aceasta desfasurare anterioara facea gestul lui Cain de a-si omorî fratele si mai putin inteligibil Voi încerca acum, în rândurile care urmeaza, folosindu-ma de toata violenta hermeneutica pe care am deprins-o în lungile ore de lectura ale comentariilor heideggeriene pe marginea textelor presocratice, aristotelice sau kantiene, sa ofer o interpretare acestui fragment straniu al VT Prima lucru care îti atrage atentia este acela al diferentei dintre jertfa adusa de Abel, si cea adusa de Cain, primul aducând jertfa animala, iar cel de-al doilea arzând grâne Aceasta diferenta trebuie sa fie si cea care îl determina pe Dumnezeu sa se bucure de jertfa primului, si sa-l nemultumeasca jertfa celui de-al doilea Supararea lui Cain trebuie înteleasa pornind nu de la faptul ca Dumnezeu nu s-a bucurat de jertfa sa de grâne, ci ca s-a bucurat de jertfa de sânge a celuilalt Acesta este momentul în care Cain învata ca ceva precum uciderea unei fiinte vii este posibila Jertfind grâne, el nu fusese capabil sa gândeasca un gest precum acela al lui Abel El este indignat de aprecierea divina fata de jertfa de sânge (cu atât mai contrarianta cu cât Dumnezeu îl condamnase pe Adam, în momentul izgonirii, sa lucreze, cu osteneala, pamântul) si hotaraste sa-i arate lui Dumnezeu adevarata semnificatie a sacrificiului de care se bucurase, radicalizând însa gestul Uciderea lui Abel nu este un act de razbunare ci este tot o jertfa - însa una de un fel aparte - adusa lui Dumnezeu, prin care prima jertfa de sânge apare în adevarata sa lumina: ca o crima Dumnezeu este pus astfel fata în fata cu absurditatea propriei sale satisfactii initiale fata de gestul lui Abel El nu poate ramâne consecvent cu aprecierea sa anterioara fata de jertfa de sânge, recunoscându-si, prin aceasta, indirect, greseala, si condamnându-l pe Cain, drept pedeapsa, la ceea ce îl condamnase deja pe Adam, în momentul izgonirii Potrivit acestei interpretari, primul om din "istorie", care se face vinovat de crima nu este Cain, ci Abel II Nimeni dintre noi nu este strain de acea stare de placuta asteptare dinaintea mesei de prânz, când se lasa cucerit de mirosul inconfundabil al fripturii la cuptor sau al tocanitei, fagaduitorul celor mai mari si mai rafinate placeri culinare Însa câti dintre noi se vor fi gândit, cântarind în mâna tacâmurile ca pe niste ustensile prin care placerea poate fi, în sfârsit, metabolizata, ca numai cu câteva ore sau zile înainte, bucata aceea de carne bine rumenita sau, dupa caz, mustind de sânge, nu era cu nimic mai putin vie decât noi? Ca ore sau zile mai înainte a respirat si a vazut lumea pentru ultima oara, înainte sa fie electrocutata sau împuscata, înainte ca vena jugulara sa-i fie sectionata de un cutit controlat, cu precizie, de o mâna de om Oricui îi va fi trecut prin minte, fie si din întâmplare, o imagine fulguranta a animalului ucis, va alunga cât mai repede din minte aceasta imagine, refuzând - din comoditate si obisnuinta - sa se gândeasca o clipa asupra acestor lucruri Eu voi încerca însa, în minutele care urmeaza, sa dau o mâna de ajutor tuturor acelora care, din diferite motive, refuza sa reflecteze asupra acestor lucruri Exista foarte multe perspective din care se poate argumenta pentru nevoie eliminarii sau, daca nu, cel putin a reducerii semnificative a consumului de carne Filosofi precum D Chalmers sau Mathew Patterson argumenteaza primul pentru impactul ecologic si social profund negativ al cresterii animalelor pe scara larga, iar cel de-al doilea pentru legatura dintre psihologia uciderii si consumarii animalelor si potentialul de agresivitate Exista, de asemenea, teorii stiintifice verificate, care demonstreaza ca sistemului digestiv uman nu este adaptat consumului de carne de niciun fel, si ca omul este departe de a fi, asa cum s-a considerat pâna acum, omnivor Nu voi intra acum, din lipsa de timp, în problema ratiunilor care au condus la un consum sporit de carne înca din momentul aparitiei primilor oameni Oricum ar sta lucrurile în aceasta privinta, nici o stare de lucruri nu poate aduce amendamente unei stari de drept Perspectiva din care am ales sa discut aceasta problema nu este însa niciuna dintre cele enumerate mai înainte, din simplul motiv ca o alta perspectiva mi se pare mai relevanta, si anume perspectiva etica Aceasta este singura perspectiva care ne provoaca la o confruntare directa cu câteva dintre cele mai dificil de ridicat si de raspuns întrebari Acel gen de întrebari pentru care, de obicei, nu deschidem usa, pentru ca pericolul ca un raspuns care sa nu ne convina deloc sa intre deodata cu întrebarea este prea mare Tocmai faptul ca refuzam sa ne confruntam direct cu aceste probleme indica necesitatea ca ele sa fie ridicate în forma cea mai radicala: 1) Avem dreptul moral sa ucidem alte animale pentru hrana? 2) Exista vreo diferenta de esenta între uciderea unui animal si uciderea unui om sau avem de a face cu diferente de grad? Este un fapt incontestabil ca uciderea oricarei specii de animal este în sine un act direct de violenta, iar cei mai multi dintre noi vor refuza sa consimta la comiterea sau chiar la asistarea unui astfel de gest Se poate, desigur, argumenta, ca cei care consuma carne nu sunt autorii directi ai acestui act, însa acest argument n-ar sta în picioare la fel cum sclavia nu poate fi condamnata atunci când se afirma nevoia imperioasa de sclavi Desi în toate societatile evoluate, uciderea animalelor în vederea consumarii lor este delegata unui mic numar de oameni, autorii morali ai crimei sunt, întotdeauna, cei care consuma produsul ei final Aproape ca s-ar putea spune ca, înainte sa se petreaca în abatoare, uciderea se desfasoara pe scena ovala a farfuriei Societatea noastra a organizat si tehnologizat crima, pâna în punctul unde ea devine un act impersonal Consumerismul a organizat violenta, sporind-o mereu, pâna în punctul în care tonele de carne sunt produse la fel cum sunt produse piulitele Mâna care manevra cutitul a fost înlocuita de aparaturi complicate, robotizate care au transformat industria carnii în ceva asemanator industriei producatoare de masini, mascând, în acest fel, violenta devenita impersonala În acelasi timp, violenta împotriva animalelor organizata în acest fel s-a extins asupra întregii lor vieti Felul în care sunt crescute, hranite, felul în care sunt tinute în hale supra-populate sau în tarcuri, în întuneric, în conditii greu de imaginat, reprezinta, toate forme ale unei violente continue împotriva animalelor, violenta pe care, consumând carne, o îngaduim cu totii Violenta e justificata de nevoia consumului si mereu augmentata de acesta Secolul trecut a consemnat o crestere masiva a consumului de carne la nivelul întregii lumi, cu doua scurte perioade de recul, în preajma razboaielor mondiale La începutul anilor `60, cantitatea de carne consumata, în medie, pe cap de locuitor, ajunsese la 22 kg 40 de ani mai târziu, la începutul mileniului trei, aceasta cantitate se dubla aproape, ajungând la 40 kg pe cap de locuitor Aceasta crestere a productiei a fost posibila numai datorita tehnologiilor moderne, care au organizat în moduri tot mai complexe, violenta, singura justificare a ei fiind aceea a nevoii de consum Singura conditie în care am avea dreptul sa ucidem animale pentru consum, ar fi aceea ca uciderea sa fie necesara supravietuirii noastre Atunci, dilema etica s-ar rezolva de la sine Consumul de carne nu este însa nici pe departe necesar supravietuirii noastre, ci, mai curând, un moft Pentru producerea unui singur kg de carne sunt necesare 6-12 kg de cereale, mai bine de zece mii de litri de apa, si un spatiu care, desi a fost mereu restrâns, ocupa tot mai mult spatiu, conducând la defrisari masive în toate zonele lumii Cu aceleasi resurse necesare producerii unui kg de carne ar putea fi hranit, într-un mod mult mai eficient, un numar de pâna la zece ori mai mare de oameni Astfel, consumul de carne, nu numai ca nu este necesar supravietuirii noastre, dar el este într-o masura semnificativa, una dintre cauzele crizei alimentelor, care condamna populatii întregi din tarile mai putin dezvoltate la foamete prelungita Consumul de carne nu este, asadar, o necesitate - noi nu mâncam carne asa cum leii manânca antilope, ca sa supravietuiasca - ci un moft Întrebarii privind îndreptatirea morala de a ucide alte animale, i se adauga o alta, înca mai radicala: care sunt argumentele pentru care uciderea unui animal ar trebui privita altfel decât uciderea unui om? Exista, cred, doua tipuri de argumente: 1) Argumentul teologic 2) Argumentul evolutionist Argumentul teologic pune în joc o viziune antropocentrista care s-a dovedit, în numeroase rânduri, falimentara: omul, fiind creatia suprema a divinitatii, este stapânul întregii creatii si poate astfel sa dispuna de ea dupa bunul sau plac Aceasta perspectiva nu numai ca este foarte usor atacabila din exterior, dar nu tine nici unei critici imanente Se poate cu usurinta argumenta ca, fiind chemat sa dea nume tuturor vietuitoarelor, el este, prin aceasta, chemat sa le pazeasca, sa le protejeze Ca stapân al "creatiei", el nu are dreptul de viata si de moarte asupra ei, ci este mai degraba dator, în virtutea faptului ca atât animalele cât si oamenii au, potrivit acestei perspective, un autor comun, sa le priveasca ca pe niste fiinte cu aceleasi drepturi Argumentul evolutionist pune, la rându-i, în joc, un soi de antropocentrism Omul este privit ca rezultatul ultim al evolutiei, suprema masina biologica dotata cu ratiune, fata de care toate celelalte fiinte nu sunt decât etape imperfecte pe calea regala spre om Cu toate acestea, lipseste, si în cazul acestei perspective, argumentul prin care sa se faca pasul de la superioritatea asumata a omului, la dreptul sau de a ucide fiinte asa-zis inferioare lui Mai mult decât atât, aceasta perspectiva este rezultatul unei întelegeri precare (caci teleologice) a evolutionismului Omul nu se afla pe o treapta evolutiva suprema (se pare ca inteligenta emotionala a delfinilor o depaseste de câteva ori pe cea a omului) si nici nu este mai bine adaptat decât alte animale Mai mult decât atât, asumptia ca gândirea constienta si ratiunea îi apartin în exclusivitate lui este insuficient întemeiata (nu putem sti cum este sa fii liliac), iar în privinta capacitatii de a suferi nu exista niciun dubiu ca suntem egali animalelor, în materie de suferinta provocata, uciderea unui animal nefiind absolut deloc diferita de uciderea unui om Si chiar acceptând ca suntem superiori animalelor, acest lucru nu ne da în niciun caz o mai mare îndreptatire sa le ucidem, decât sa ucidem unul dintre semenii nostri, asa cum o populatie extraterestra mult mai avansata decât noi, care ne-ar considera niste salbatici, n-ar avea dreptul, din acest motiv, sa ne consume Uciderea unui animal nu este, în esenta, diferita de uciderea unui om, si nu exista nimic care sa o îndreptateasca nici pe una, nici pe cealalta O istorie întreaga de violente si crime împotriva umanitatii, care a culminat cu razboaiele mondiale, cu cel de-al doilea, mai ales, a determinat elevarea constiintei în privinta conceptiei asupra persoanei umane, si considerarea acesteia drept intangibila Drepturile omului nu s-au impus de la începutul istoriei, ci se afla la capatul unei evolutii morale care ne va conduce sper, într-o zi, la recunoasterea demnitatii intangibile a tuturor animalelor si pentru care uciderea unui animal va aparea drept ceea ce este: un act criminal, pentru care victima, oricare ar fi ea, nu poate cere socoteala 